Diari Oficial de la Generalitat Valenciana


Sumari del DOGV 5903, del 28-11-2008 (2008/13173)

RESOLUCIÓ de 7 de novembre de 2008, de la consellera de Justícia i Administracions Públiques, per la qual es concedixen les ajudes per a l'adquisició d'equips i tecnologia de la informació i la comunicació específics per a l'accés a la Societat de la Informació de persones amb discapacitat, per a afavorir la seua inclusió digital, dins del marc d'AVANTIC per a l'any 2008 (ACCESTIC).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5903

Data del DOGV
:   28-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13304


Data del document
:   07-11-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * ajuda pública
    * informàtica
    * suport econòmic
    * discapacitat

RESOLUCIÓ de 7 de novembre de 2008, de la consellera de Justícia i Administracions Públiques, per la qual es concedixen les ajudes per a l'adquisició d'equips i tecnologia de la informació i la comunicació específics per a l'accés a la Societat de la Informació de persones amb discapacitat, per a afavorir la seua inclusió digital, dins del marc d'AVANTIC per a l'any 2008 (ACCESTIC). [2008/13794]
Per Orde de 29 d'agost de 2008, de la Conselleria de Justícia i Administracions Públiques, es van regular i van convocar ajudes per a l'adquisició d'equips i tecnologia de la informació i la comunicació específics per a l'accés a la Societat de la Informació de persones amb discapacitat, per a afavorir la seua inclusió digital, dins del marc d'AVANTIC per a este exercici (DOCV núm. 5841 de 3 de setembre de 2008).
En virtut del que disposa la referida Orde, les sol·licituds d'ajudes es resoldran en el termini màxim de tres mesos a comptar del dia de la seua entrada en l'òrgan competent per a la seua tramitació que, d'acord amb el Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques (DOCV núm. 5566, de 30 de juliol), es correspon amb este departament autonòmic.
Segons el que disposa l'apartat 6 de l'article 15 de l'Orde de 29 d'agost de 2008, les resolucions dictades, seran objecte de publicació en este diari oficial.
En conseqüència, en compliment de l'article 18 de la Llei 38/2003, 17 de novembre, General de Subvencions, i de l'esmentat article 15 de l'Orde de 25 d'octubre de 2008, i de conformitat amb la proposta formulada per la Comissió Avaluadora amb data 24 d'octubre de 2008, els criteris de valoració i adjudicació establits en l'article 14 de l'esmentada Orde, resolc:
Primer
Concedir a les persones físiques i jurídiques relacionades en els annexos I i II respectivament i en les quanties fixades en estos, les ajudes per a l'adquisició d'equips i tecnologia de la informació i la comunicació específics per a l'accés a la Societat de la Informació de persones amb discapacitat, per a afavorir la seua inclusió digital, dins del marc d'AVANTIC, per haver aconseguit una puntuació superior a la de tall, situada en els 8,15 punts per a les persones físiques i en els 8,25 punts per a les jurídiques, després de l'aplicació dels criteris i del barem previstos en l'Orde de 29 d'agost de 2008.
Segon
Denegar a les persones físiques i jurídiques que figuren en els annexos III i IV respectivament i pels motius expressats en els citats annexos, les ajudes sol·licitades.
Tercer
D'acord amb l'apartat 6 de l'article 15 de l'Orde de 29 d'agost de 2008, relacionar les persones físiques i jurídiques que figuren en els annexos V i VI respectivament, amb la puntuació obtinguda, que complint requisits exigits, no han resultat beneficiàries de les ajudes, per sobrepassar-se la quantia màxima del crèdit fixat en la convocatòria.
Quart
Les presents ajudes s'adjudiquen a càrrec dels pressupostos de la Generalitat per a l'exercici 2008, aplicació econòmica 69.10.19.279.79.5, línia de subvenció T6746000, denominació ACCESTIC.
Cinqué
Les persones físiques i jurídiques adjudicatàries de les ajudes estan obligades al compliment del que establix l'article 18 de l'Orde de 29 d'agost de 2008, de la Conselleria de Justícia i Administracions Públiques, així com de la resta d'obligacions a què els subjecte la normativa aplicable.
Sisé
Les persones físiques i jurídiques adjudicatàries hauran, igualment, de justificar les ajudes en els termes previstos en els articles 19 i 20, així com en la resta de la normativa que s'aplique, procedint-se així mateix a l'ampliació del termini de justificació previst en l'apartat j) de l'article 18 en relació amb el 21, de l'Orde de 29 d'agost de 2008, el qual finalitzarà el dia 5 de desembre de 2008.
Seté
Les persones físiques i jurídiques adjudicatàries de les ajudes presentaran la documentació exigida per a la seua justificació preferentment a la seu de la Direcció General de Modernització de la Conselleria de Justícia i Administracions Públiques, sítia en el carrer de Colón, 66, planta tercera, de la ciutat de València, o en les oficines PROP d'Alacant (Torre de la Generalitat - Rambla Méndez Núñez, 41), de Castelló (Germans Bou - Avinguda Germans Bou, 47), o de València (Colón - Carrer de Colón, 80).
Les persones físiques i jurídiques adjudicatàries d'ajudes per un import individual igual o inferior a mil vuit-cents euros (1.800,00 euros) no tindran obligació de presentar la documentació acreditativa de trobar-se al corrent de les seues obligacions tributàries i de Seguretat Social.
Vuité
Contra la present resolució, que posa fi a la via administrativa, es podrà interposar, potestativament recurs de reposició davant del mateix òrgan que l'ha dictada, en el termini d'un mes comptat des de l'endemà a la seua publicació; o bé directament recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos a comptar des de l'endemà a la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que puguen interposar qualsevol altre que s'estime adequat.
València, 7 de novembre de 2008.- La consellera de Justícia i Administracions Públiques: Paula Sánchez de León Guardiola.